København Håndbold

København Håndbold er en dansk kvindehåndboldklub, der blev blev grundlagt 28. februar 2013. Holdet overtog FIFs licens, og spiller i den række, FIF kvalificerede sig til i løbet af foråret 2013, nemlig Damehåndboldligaen. Holdets cheftræner er Rasmus Overby og assistenttræneren er Mikkel Thomassen.

Klubben vandt for første gang det danske mesterskab Damehåndboldligaen i sæsonen 2017/18, efter først at blive grundspilsvinder og senere vinde de afgørende DM-finaler over Odense Håndbold. Året for inden havde holdet også spillet sig i deres første DM-finale, efter overraskende resultater i slutspillet mod favoritterne fra FC Midtjylland Håndbold.

Resultater 
Damehåndboldligaen: 
Vinder: 2018
Finalist: 2017
DHF's Landspokalturnering
Finalist: 2017
Super Cup:
Vinder: 2018

Historie 
Håndbold er blevet spillet i København siden slutningen af 1890’erne, hvor det var en skolegårdsaktivitet. Selskabet København Håndbold A/S blev stiftet den 24. januar 2013, og selskabet overtog den 16. februar 2013 FIF’s licens til at spille håndbold i den danske kvindeliga. København Håndbold spillede den første sæson i 2013/2014, hvor målsætningen var en slutspilsplads. Efter 22 kampe havde tigrene samlet 13 point, hvilket positionerede klubben på en niendeplads. Sæsonen bød på mange tætte opgør, og i særdeleshed vil de to kampe mod Nykøbing Falster Håndboldklub, der blev vundet med et enkelt mål, blive husket af mange i klubben og ikke mindst også sejren over Team Tvis Holstebro på hjemmebane i Frederiksberg-Hallerne. Tilskuerrekorden i klubbens første sæson blev 1072 tilskuere, og tilskuergennemsnittet endte på 571. København Håndbold vandt den første kamp i pokalturneringen over Holbæk med 45-16, men trak i kvartfinalen de forsvarende mestre fra FCM Håndbold og tabte 20-24 efter en heroisk indsats.

Den første sæson bød også på deltagelse i EHF Cuppen, hvor København Håndbold slog ukrainske HC Karpaty og tyske Frisch Auf Göppingen i begge kampe. Kvartfinalerne blev endestationen, da København Håndbold løb ind i det stærke russiske mandskab fra Lada Togliatti. Mie Augustesen blev klubbens ligatopscorer med 88 mål, mens Søs Søby blev kåret til årets spiller.
 
I sæsonen 2014/2015 endte København Håndbold igen på en niendeplads i ligaen, hvor man fik hentet 15 point i de 22 kampe. Topscorer blev nytilkomne Anne Mette Hansen, som stod for imponerende 114 mål i hendes debutsæson for tigrene, hvor hun desuden blev kåret som årets spiller i klubben. På den samlede topscorerliste for ligaen endte hun på en 5. plads. I pokalturneringen slog klubben i 1/8-finalen BK Ydun med 35-22 i lokalopgøret på Frederiksberg, men de senere vindere fra FCM Håndbold blev igen endestationen i kvartfinalen, som blev tabt med 16-22 på hjemmebane i Frederiksberg-Hallerne, hvor tilskuergennemsnittet endte på 817 tilskuere for hele sæsonen.
 
Sæsonen 2015/2016 endte med klubbens hidtil bedste placering i ligaen, hvor man i de 22 kampe fik samlet 21 point sammen, og derved endte på en syvendeplads, som desværre lige akkurat ikke gav adgang til slutspillet. Det startede ellers ikke så godt, da holdet i de første syv kampe blot vandt én enkelt kamp, og tabte de resterende seks. Siden da blev spillet bedre, og undervejs blev det bl.a. til sejre over fem af de seks hold, som endte i slutspillet. Således blev både Nykøbing Falster Håndboldklub, Randers HK, Team Tvis Holstebro, Viborg HK og de senere danmarksmestre fra Team Esbjerg alle besejret, og klubben endte på imponerende vis med at vinde de syv sidste hjemmekampe i træk. I gennemsnit overværede 1.069 tilskuere tigrenes hjemmekampe, og årets spiller blev Mia Rej, som også blev klubbens topscorer, da hun bankede 92 mål i kassen i løbet af sæsonen. I pokalturneringen vandt København Håndbold med 34-12 på udebane i 1/8-finalen mod CIF Aarhus, men for tredje sæson i træk ventede FCM Håndbold i kvartfinalen, og desværre kunne midtjyderne igen trække sig sejrrigt ud af dette opgør, denne gang med cifrene 17-27. Ligesom året forinden endte FCM Håndbold også med at vinde pokalturneringen.
 
Sæsonen 2016/2017 var en på alle måder historisk sæson for København Håndbold. I ligaen endte klubben på fjerdepladsen efter 29 point i de 22 grundspilskampe. Dermed skulle der for første gang i klubbens historie spilles slutspil, hvor man i kvartfinalen sendte Silkeborg-Voel KFUM ud, for derefter at levere en stor overraskelse ved at slå favoritterne fra FCM Håndbold ud i semifinalen. Dermed ventede en finaleserie mod de østdanske rivaler fra Nykøbing Falster Håndboldklub, som desværre endte med et samlet nederlag efter tre spændende opgør. Dermed vandt klubben sølvmedaljerne, som samtidig markerede de første medaljer i klubbens historie. For anden sæson i træk blev Mia Rej både klubbens topscorer med i alt 113 mål i grundspillet (154 mål inkl. slutspil) og kåret til årets spiller i klubben. Tilskuergennemsnittet på hjemmebane endte på 1.022 i grundspillets 11 hjemmekampe, og blev på 1.069 inkl. slutspilskampe.

I pokalturneringen slog man i 1/8-finalen ligarivalerne SK Aarhus med 22-17 på udebane, og for fjerde sæson i træk var modstanderen FCM Håndbold i 1/4-finalen, som i Frederiksberg Hallen slog tigrene med 32-23 og dermed blev København Håndbold igen sorteper mod de senere pokalsølvvindere. I ligaen fortsatte den gode hjemmebanestatisk fra forrige sæson, og det var først i sidste spillerunde af grundspillet at København Håndbold måtte gå fra banen uden point i Frederiksberg Hallen. I alt blev det til en ubesejret stime på 17 kampe i træk i ligaen, som strakte sig over 533 dage.Sæsonen 2017/2018, var sæsonen der cementerede København Håndbold, som tophold i HTH Ligaen. Klubben endte for første gang i en finale ved DHF's Landspokalturnering 2017, men tabte i finalen til Team Esbjerg, med cifrene 20-31. Efter 22 spillerunder stod klubben ubesejret på hjemmebane, og endnu vigtigere som grundspilsvindere. Dermed ventede et slutspil med hjemmebanefordel og her viste københavnerne igen stærk kontinuitet. Først vandt man sin pulje overbevisende, med 12 ud af 15 mulige point. I semifinalerne ventede Viborg HK, som gav klubben en chokstart ved at vinde 18-24. Københavnerne havde dermed kniven for struben i anden semifinale kamp, men formåede at spille sig til en tredje, og afgørende semifinale med en sejr på 31-25. Den sidste semifinale viste sig at blive en rigtig neglebider, hvor klubben vinder 27-26 og avancerer sig til finalen mod Odense Håndbold. Her vandt klubben første finale kamp 28-25. Og kunne derfor drage mod Odense, med den ene hånd på pokalen. Desværre blev guldmedaljerne udskudt, da man tabte med overbevisende 22-29. Klubben stod derfor overfor den største og vigtigste kamp nogensinde. Heldigvis var et års hård træning og en fyldt Frederiksberg-Hallerne nok og københavnerne kunne ved slutfløjtet juble, de var danske mestre, bare 5 år efter grundlæggelsen af klubben.

Sæsonen 2018/2019 bød på nye udfordringer for klubben. Her skulle man nemlig for første gang deltage i EHF Champions League. Sæsonen startede hårdt ud med indledende gruppespil i EHF Champions League, hvor man avancerede videre til gruppespillet med en andenplads i gruppen. Champions League- gruppespillet, gav sammen med den hjemlige liga et hårdt program for klubben. Og efter nogle hårde måneder måtte klubben se sig slået ud af gruppespillet, hvor man ellers lå a point med Odense Håndbold. De indbyrdes opgør gjorde at Odense Håndbold, trak det længste strå gik og videre med 49-47 samlet. I den HTH Ligaen sluttede klubben på en fjerdeplads. Det betød semifinale mod Team Esbjerg, som gjorde rent bord og slukkede københavnernes finaledrøm med en samlet sejr på 59-48. I bronzekampene mødte klubben igen Odense Håndbold, som viste sig endnu en gang at slukke det sort/hvide håb. Her måtte klubben se sig slået over tre kampe, og sluttede derfor sæsonen med en fjerdeplads.

Spillertruppen 2023/24

Medarbejdere

Transfers

Tidligere spillere 

  Anne Mette Hansen
  Christina Elm
  Anne Mette Pedersen
  Marianne Bonde
  Søs Søby
  Pernille Holmsgaard
  Christina Krogshede
  Mie Augustesen
  Stine Knudsen
  Nanna Friis
  Simone Spur
  Sofie Bloch-Sørensen 
  Ronja Johansen
  Josephine Touray
  Sofie Flader
  Celine Lundbye Kristiansen

  Christina Haurum
  Christina Wildbork
 Maria Dueholm Sørensen
 Annika Meyer
 Mai Kragballe
 Kelly Dulfer
 Myrthe Schoenaker
 Ine Stangvik
 Emily Stang Sando
 Line Bjørnsen
 Marie Tømmerbakke
 Thea Mørk
 Edijana Dafe
 Jenny Alm

Trænere gennem tiden 
 Martin Albertsen (2013-2014)
 Reidar Møistad (2014-2016)
Claus Mogensen (2016-202)
Rasmus Overby (2022-)

Priser i klubben

Årets spiller 
 Søs Søby (2013-2014)
 Anne Mette Hansen (2014-2015)
 Mia Rej (2015-2018)
 Kelly Dulfer (2018-2019)
 Mia Rej (2019-2020)
 Maria Lykkegaard (2021-2022)

Topscorere 
 Mie Augustesen (88 mål) (2013-2014)
 Anne Mette Hansen (114 mål) (2014-2015)
 Mia Rej (92 mål) (2015-2016)
 Mia Rej (154 mål) (2016-2017)
 Mia Rej (176 mål) (2017-2018)
 Jenny Alm (133 mål) (2018-2019)
 Mia Rej (170 mål) (2019-2020)

Referencer

Eksterne henvisninger 

 Klubbens hjemmeside

Klubber, der spiller i Håndboldligaen
Håndbold
Etableret i 2013